สุวัจน์ ประกาศความพร้อม 2 ศึกเทนนิส อีเอหัวหิน
นายสุวัจน์ ลิปตพัลลภ ประกาศความพร้อมระเบิดศึกเอทีพี ชาลเลนเจอร์ ทัวร์ อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น และดับเบิลยูทีเอ 125เค ซีรีส์ อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น นำทัพตรวจสนามหัวหิน เซ็นเทนเนียล คลับ พร้อมชิงชัย 2-15 พ.ย.นี้ และเผยรายชื่อนักหวดไทยได้ไวลด์การ์ดลุยเมนดรอว์ ฝ่ายชายเป็นของ วริศ-ปรัชญา-กิตติพงษ์-ภูริวัฒน์ ส่วนฝ่ายหญิงมี ลักษิกา-นพวรรณ-กมลวรรณ-บุณยวีร์,นายสุวัจน์ ลิปตพัลลภ นายกลอนเทนนิสสมาคมแห่งประเทศไทย ในพระบรมราชูปถัมภ์ แถลงข่าวความพร้อมในการจัดการแข่งขันเทนนิส เอทีพี ชาลเลนเจอร์ ทัวร์ รายการ อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น และการแข่งขันเทนนิส ดับเบิลยูทีเอ 125เค ซีรีส์ รายการ อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น พร้อมนำเยี่ยมชมความพร้อมของสนามแข่งขัน ที่สนามหัวหิน เซ็นเทนเนียล คลับ อ.หัวหิน จ.ประจวบคีรีขันธ์ เมื่อวันที่ 30 ตุลาคม โดยมี มร.ปอนโช่ อยาล่า (Poncho Ayala) ผู้ควบคุมดูแลการแข่งขันจากสมาคมนักเทนนิสอาชีพชาย (เอทีพี) ชาวสเปน ร่วมด้วย,นายสุวัจน์ กล่าวว่า การแถลงข่าวครั้งนี้เพื่อยืนยันถึงความพร้อมในทุกด้าน โดยเฉพาะสนามหัวหิน เซ็นเทนเนียล คลับ ซึ่งพร้อมมาก เป็นสนามที่ได้รับแรงบันดาลใจในการออกแบบจากสนามของออสเตรเลี่ยน โอเพ่น โดยที่นี่มีสนามเทนนิส 11 คอร์ต รวมถึงเซ็นเตอร์คอร์ต จุผู้ชมได้ 1000 ที่นั่งและเพิ่มได้อีก พร้อมรองรับศึก อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น วันที่ 2-8 พฤศจิกายนนี้ และ อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น วันที่ 9-15 พฤศจิกายนนี้ โดยแต่ละรายการจะมีการชิงเงินรางวัลรวมทั้งสิ้น 125,000 ดอลลาร์สหรัฐ หรือประมาณ 4.5 ล้านบาท,นับเป็นครั้งแรกในไทยที่มีการจัดระดับชาลเลนเจอร์ เป็นทัวร์นาเมนท์ที่ออกแบบมาเพื่อรองรับการพัฒนาของนักเทนนิส เพราะว่าอันดับของนักกีฬาที่เข้าแข่งขันอยู่ในระดับ 50-100 ของโลกเป็นส่วนใหญ่ ดังนั้นการให้นักกีฬาไทยที่อันดับโลกยังไม่สูงมาก เจอกับนักกีฬาเหล่านี้จะเป็นการพัฒนาอย่างดีที่สุดให้กับพวกเขา นอกจากนี้จะช่วยเรื่องการท่องเที่ยว เนื่องจากหัวหินนั้นเป็นเมืองที่มีการจัดการแข่งขันเทนนิสในระดับโลกหลายรายการ ทำให้มีชื่อเสียงด้านนี้ และอยู่ในเมืองที่ติดทะเล ทำให้ได้รับความสนใจจากนักกีฬา ซึ่งสมัครเข้ามาเป็นจำนวนมาก,ด้าน มร.ปอนโซ อยาลา กล่าวว่า รู้สึกประทับใจจากการที่ได้เดินทางมาเมืองไทยเป็นครั้งแรก กับสนามแข่งขันที่ถือว่าใหญ่มากๆ โดยเฉพาะเซนเตอร์คอร์ตที่หากอนาคตเพิ่มจำนวนที่นั่งมากขึ้น ก็จะสามารถจัดการแข่งขันระดับโลกได้ ส่วนผู้เล่นที่มาแข่งขันในรายการนี้ อาจจะไม่มีชื่อเสียงมาก แต่ก็อยู่ในระดับ 50-200 ของโลก ซึ่งนักกีฬาเหล่านี้คืออนาคตของวงการเทนนิส ที่จะก้าวสู่ระดับโลกต่อไป,นายกลอนเทนนิสสมาคมฯ กล่าวว่า รายการ อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น มีนักหวดชื่อดังมาเข้าร่วมดวลแร็กเก็ต อาทิ อาทิ ลู เยน ชุน อันดับ 77 ของโลกจากไต้หวัน, ยูกิ แบมบี มือ 105 ของโลกจากอินเดีย, ดูดี้ เซล่า อันดับ 113 ของโลกจากอิสราเอล, โยชิฮิโตะ นิชิโอกะ มือ 152 ของโลกจากญี่ปุ่น เป็นต้น และมีนักหวดไทยได้ไวลด์การ์ดเข้าแข่งขันในรอบเมนดรอว์ด้วย ได้แก่ กิตติพงษ์ วชิรมโนวงศ์ มือ 855 ของโลก, ปรัชญา อิสโร มือ 880 ของโลก, ภูริวัฒน์ ฉัตรพัชญ์เจริญ มือ 895 ของโลก และ แชมป์ วริศ สอนบุตรนาค แชมป์ชายเดี่ยวซีเกมส์ล่าสุด รวมถึงดาวรุ่งไทยที่ได้ไวลด์การ์ดเล่นรอบคัดเลือก ดังนี้ ภาสวิชญ์ บูรพาฤทธา, ณัฐนนท์ กัจฉปานันท์, พัชรพล กาวิน และสุทธินันท์ ตัณฑเศรณีวัฒน์ ส่วนในประเภทคู่นำโดย แฝดต้น-ต้อง สนฉัตร และ สรรค์ชัย รติวัฒน์ คู่มือ 1 ของไทย อันดับ 152 ของโลก ซึ่งเป็นแชมป์ชายคู่ เอทีพี ชาลเลนเจอร์ ทัวร์ 36 รายการ,สำหรับศึกเทนนิส อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น แชมป์ประเภทชายเดี่ยวได้รับเงินรางวัล 18,000 ดอลลาร์สหรัฐ หรือประมาณ 648,000 บาท พร้อมคะแนนสะสม 110 คะแนน, รองแชมป์ 10,600 ดอลลาร์สหรัฐ หรือประมาณ 377,300 บาท และคะแนนสะสม 65 คะแนน ขณะที่แชมป์ประเภทชายคู่ จะได้รับเงินรางวัล 7,750 ดอลลาร์สหรัฐ หรือประมาณ 275,861 บาท พร้อมคะแนนสะสม 110 คะแนนเช่นกัน,รองแชมป์ 4,500 ดอลลาร์สหรัฐ หรือประมาณ 160,177 บาท และคะแนนสะสม 65 คะแนน,นายสุวัจน์ กล่าวอีกว่า สำหรับรายการฝ่ายหญิง อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น นั้น ก็มีนักหวดสาวมืออันดับท็อป 100 ของโลกหลายคนมาร่วมแข่งขัน อาทิ เจิ้ง ไซไซ มือ 76 ของโลกจากจีน, นาโอะ ฮิบิโนะ มือ 79 โลก และคุรูมิ นาระ มือ 83 โลก 2 นักหวดสาวจากญี่ปุ่น, ยาโรสลว่า เชฟโดว่า มือ 82 โลก กับ ยูเลีย ปูตินทเซว่า มือ 84 โลกจากคาซัคสถาน, อีฟเจนิย่า โรดิน่า มือ 85 โลก จากรัสเซีย, ธิเมีย บาบอส มือ 87 ของโลก จากฮังการี เป็นต้น โดยสาวไทยได้ไวลด์การ์ดรอบเมนดรอว์ ดังนี้ ลักษิกา คำขำ มือ 196 โลก, นพวรรณ เลิศชีวกานต์ มือ 419 โลก, กมลวรรณ บัวแย้ม มือ 422 โลก และ บุณยวีร์ ธรรมไชยวัฒน์ ดาวรุ่งมือ 631 โลก ขณะที่รอบคัดเลือก มอบไวลด์การ์ดให้ วรัชญา วงค์เทียนชัย และ ธมจันทร์ มอมขุนทด,สำหรับรายการดับเบิลยูทีเอ 125เค ซีรีส์ ชิงเงินรางวัลรวม 125,000 ดอลลาร์สหรัฐ หรือประมาณ 4.5 ล้านบาทเช่นกัน โดยแชมป์หญิงเดี่ยวจะได้รับ 20,000 ดอลลาร์สหรัฐ หรือประมาณ 720,000 บาท พร้อมคะแนนสะสม 160 คะแนน, รองแชมป์ 11,000  ดอลลาร์สหรัฐ หรือประมาณ 391,545 บาท และคะแนนสะสม 95 คะแนน ส่วนแชมป์ประเภทหญิงคู่ได้รับ 5,500 ดอลลาร์สหรัฐ หรือประมาณ195,772 บาท พร้อมคะแนนสะสม 160 คะแนน, รองแชมป์ 2,700 ดอลลาร์สหรัฐ หรือประมาณ 96,106 บาท และคะแนนสะสม 95 คะแนน, การแข่งขันทั้ง 2 รายการจะมีการถ่ายทอดสดทางทรูวิชั่นส์ ทางช่องทรูเทนนิสเอชดี และมีจำหน่ายบัตรเข้าชม ราคา 500 บาททุกที่นั่ง โดยแฟนเทนนิสสามารถซื้อบัตรเข้าชมได้ที่บริเวณด้านหน้าสนาม ซึ่งบัตรเข้าชม 1 ใบในราคา 500 บาท สามารถเข้าชมได้ทุกแมทช์ตลอดทั้งวัน โดยศึกเอทีพี ชาลเลนเจอร์ ทัวร์ เริ่มรอบแรกวันที่ 2 พฤศจิกายน 2558 เวลา 14.00 น. และรอบเย็น 19.00 น. ส่วนดับเบิลยูทีเอ 125เค ซีรีส์ เริ่มรอบแรกวันที่ 8 พฤศจิกายน 2558 เวลา 14.00 น. และรอบเย็น 19.00 น.
นายสุวัจน์ ลิปตพัลลภ ประกาศความพร้อมระเบิดศึกเอทีพี ชาลเลนเจอร์ ทัวร์ อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น และดับเบิลยูทีเอ 125เค ซีรีส์ อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น
สุวัจน์ ลิปตพัลลภ,อีเอ หัวหิน โอเพ่น พรีเซนเต็ด บาย สิงห์ คอร์เปอเรชั่น,อีเอ หัวหิน แชมเปี้ยนชิพ พรีเซนเต็ด บาย สิงห์ คอร์เปอเรชั่น,ข่าวกีฬา,ข่าว,ไทยรัฐออนไลน์